คนเมืองสะพรึง ฝุ่นเล็กจิ๋ว PM2.5
อย่าลืมนี่ว่าเรามี PM 2.5 ม่ายยยยยยยยยย Tara Buakamsri เฟซบุ๊ก,ขยายความน่าสะพรึงไปกับ PM2.5 หัวเรื่อง ฝุ่นละอองขนาดไม่เกิน 2.5 ไมครอน (PM2.5) จากโรงไฟฟ้าถ่านหินคือภัยคุกคามสุขภาวะของคนไทย Blogpost โดย จริยา เสนพงศ์ และ ธารา บัวคำศรี (มกราคม 5, 2559/www.greenpeace.org) ย้อนถึงกรณีการวิพากษ์รายงาน ต้นทุนชีวิต : โรงไฟฟ้าถ่านหินกับภัยคุกคามต่อสุขภาพของคนไทย ในประเด็นผลกระทบสุขภาพจากถ่านหินผ่านสื่อต่างๆ,และการที่ กฟผ.ยืนยันว่าโรงไฟฟ้าถ่านหินมีเทคโนโลยีทันสมัยและการควบคุมมลภาวะที่ดีกว่ามาตรฐานกฎหมาย รวมทั้งผลการตรวจวัดคุณภาพอากาศทุกตัวอยู่ในเกณฑ์ดี จึงไม่เป็นสาเหตุของการเจ็บป่วยและเสียชีวิตก่อนวัยอันควรอย่างแน่นอน,ทั้งยังได้อ้างถึงเรื่องฝุ่นละอองขนาดไม่เกิน 2.5 ไมครอน แบบหลบเลี่ยงประเด็น โดยบอกว่า ฝุ่นขนาดเล็กกว่า 2.5 ไมครอน หรือ PM2.5 ซึ่งรายงานของกรีนพีซระบุว่า หากมีการก่อสร้างโรงไฟฟ้าที่กระบี่และเทพาจะทำให้เกิดมลภาวะแพร่กระจายข้ามจังหวัดหรือข้ามประเทศนั้น,จากการที่โครงการโรงไฟฟ้าถ่านหินทั้ง 2 โครงการมีมาตรการควบคุม PM10 และ PM2.5 จากแหล่งผลิตตามมาตรฐานสากล โดยได้กำหนดไว้ในรายงาน EIHA ดังกล่าวมาแล้ว ประกอบกับการตรวจวัดค่าจริงในบรรยากาศรอบโรงไฟฟ้าถ่านหินในปัจจุบัน จึงมั่นใจได้ว่าโครงการทั้งสองจะไม่ทำให้เกิดมลภาวะแพร่กระจายตามแบบจำลองของกรีนพีซ,แท้ที่จริงแล้วนอกจากฝุ่นละอองแขวนลอยรวม (Total Suspended Particulate Matters–TSP) ไม่มีที่ใดในรายงาน EHIA ของโครงการโรงไฟฟ้าถ่านหินทั้งสองที่อธิบายเรื่องการควบคุม PM2.5 และการประเมินผลกระทบด้านสุขภาพจาก PM2.5 แม้แต่น้อย,บทความนี้นำเสนอว่า ผลกระทบด้านสุขภาพจากการผลิต ไฟฟ้า จาก ถ่านหิน นั้นไม่ใช่เรื่องใหม่ และมีงานวิจัยที่เกี่ยวข้องในประเทศต่างๆทั่วโลก ยกตัวอย่างเช่นในอินเดีย การศึกษาผลกระทบด้านสุขภาพของการผลิตไฟฟ้าจากถ่านหินระบุว่า ร้อยละ 75 ของการเสียชีวิต,ก่อนวัยอันควรนั้นเกี่ยวข้องกับฝุ่นละอองขนาดเล็ก (PM2.5) ที่เป็นผลมาจากการปล่อยซัลเฟอร์ไดออกไซด์,การศึกษาผลกระทบด้านสุขภาพจาก PM2.5 ในแง่ของมลพิษที่กระจายในระยะทางไกลในสหรัฐอเมริกา การศึกษาการก่อตัวของ PM2.5 ขั้นทุติยภูมิอันเป็นสาเหตุของหมอกควันพิษในปักกิ่งของจีน ซึ่งมลพิษทางอากาศจากโรงไฟฟ้าถ่านหินนั้นมีบทบาทสำคัญ การประเมินความสัมพันธ์ระหว่างอัตราการเสียชีวิตก่อนวัยอันควรกับมลพิษทางอากาศ โดยวิทยาลัยสาธารณสุขศาสตร์แห่งมหาวิทยาลัยปักกิ่งและกรีนพีซ เอเชียตะวันออก,การศึกษาในไต้หวันกรณีการปล่อยมลพิษทางอากาศและ PM2.5 จากโรงไฟฟ้าถ่านหินที่ใหญ่ที่สุดในโลกและการเสียชีวิตก่อนวัยอันควร,เป็นที่รับรู้กันทั่วไปว่า มลพิษทางอากาศสร้างความเสี่ยงต่อการเป็นโรคมะเร็งปอด เส้นเลือดในสมองแตก โรคหัวใจ และโรคทางเดินหายใจ,และเป็นสาเหตุสำคัญของการเสียชีวิตของผู้คนในประเทศไทยและผู้คนนับล้านทั่วโลกทั้งจากแหล่งกำเนิดมลพิษของแต่ละประเทศและข้ามพรมแดน รวมถึงการเสียชีวิตก่อนวัยอันควรมากกว่า 3 ล้านรายต่อปี,ดังนั้น ในปี 2553 คณะกรรมการสิ่งแวดล้อมแห่งชาติออกประกาศลงในราชกิจจานุเบกษา เพื่อกำหนดมาตรฐานฝุ่นละอองไม่เกิน 2.5 ไมครอน (PM2.5) ในบรรยากาศทั่วไปขึ้น การกำหนดค่ามาตรฐานดังกล่าวนี้เพื่อเพิ่มระดับการป้องกันผลกระทบต่อสุขภาพอนามัยของประชาชนโดยทั่วไป,การศึกษาโดยกรมควบคุมมลพิษ ระบุว่า จากการทบทวนข้อมูลทางวิทยาศาสตร์ การศึกษาทางด้านระบาดวิทยาทั้งในและต่างประเทศแสดงถึงความสัมพันธ์ของการได้รับ PM2.5 ในบรรยากาศกับผลกระทบต่อสุขภาพอนามัย เช่น การตายก่อนเวลาอันควร การเจ็บป่วยด้วยโรคที่เกี่ยวข้องกับระบบทางเดินหายใจและอาการระบบทางเดินหายใจ เนื่องจากฝุ่นละอองขนาดไม่เกิน 2.5 ไมครอน จะมีโอกาสเข้าสู่และค้างในระบบทางเดินหายใจส่วนปลายได้มากกว่าฝุ่นที่มีขนาดใหญ่กว่า ซึ่งการศึกษาทางระบาดวิทยาของประเทศไทยที่มีอยู่ก็พบผลกระทบของ PM2.5 ต่อสุขภาพอนามัยในระดับใกล้เคียงกับที่พบในการศึกษาที่เมืองต่างๆทั่วโลก,แม้ว่าโรงไฟฟ้าถ่านหินเป็นแหล่งกำเนิด PM2.5 เป็นลำดับรองจากการเผาในที่โล่งและการขนส่ง แต่การปล่อยซัลเฟอร์ไดออกไซด์และออกไซด์ของไนโตรเจนต่อปีจากโรงไฟฟ้าถ่านหินนั้นมีสัดส่วนมากที่สุดในบรรดาแหล่งกำเนิดต่างๆ ซึ่งนำไปสู่การเกิด PM2.5 จากกระบวนการทางเคมีในบรรยากาศที่มีก๊าซซัลเฟอร์ไดออกไซด์และออกไซด์ของไนโตรเจนเป็นสารตั้งต้น,พุ่งเป้าไปที่สถานการณ์ฝุ่นจิ๋วในวันนี้ ธารา บัวคำศรี ผู้อำนวยการประจำประเทศไทย กรีนพีซ เอเชียตะวันออกเฉียงใต้ โพสต์เฟซบุ๊กส่วนตัวรู้สึกกังวลใจกับปัญหาคนกรุงที่ต้องมาเผชิญกับ ฝุ่นขนาดเล็กกว่า 2.5 ไมครอน ย้อนไปวันที่ 14 ม.ค.62 แผนภาพจำลองแสดงจุดความร้อนจากดาวเทียม NOAA (www.asmc.asean.org) พบจุดความร้อนจำนวนมากในภาคกลางและภาคตะวันออกเฉียงเหนือของประเทศกัมพูชา,และจุดความร้อนกระจายในภาคกลาง ภาคตะวันออกเฉียงเหนือของประเทศไทยเช่นเดียวกัน และด้วยทิศทางของกระแสลม มีแนวโน้มในการพัดพาฝุ่นละอองขนาดเล็กมายังกรุงเทพฯ และปริมณฑลของประเทศไทยได้อย่างต่อเนื่อง ประชาชนควรหลีกเลี่ยงกิจกรรมภายนอกอาคาร กลุ่มเสี่ยงควรงดกิจกรรมนอกอาคาร และให้ดูแลสุขภาพอย่างใกล้ชิด #หมอกควันกรุงเทพฯ2019,จับตาไปที่หน่วยงานที่เกี่ยวข้องโดยตรง ก็เหมือนจะพูดถูกกันแบบเลี่ยงบาลี เห็นแก่ตัวไปนิดนึง ประเด็นที่บอกว่า ค่าเฉลี่ย 24 ชั่วโมง ของ PM2.5 ยังไม่วิกฤติ เพราะยังไม่เกิน 50 ไมโครกรัมต่อลูกบาศก์เมตร,นี่คือความยอกย้อนของการตั้งค่ามาตรฐาน ถามจริงๆว่า ในชีวิตจริงของคนเราต้องเฉลี่ย 24 ชั่วโมงไหม? ถ้าคนที่ชอบออกกำลังกายจะต้องออกไปวิ่งตอนเช้าตรู่ซึ่งมีค่ารายชั่วโมงของ PM2.5 สูงปรี๊ด แทบเรียกว่าต้องใส่หน้ากากที่ติดถังอากาศ เขาเหล่านั้นจะดูค่าเฉลี่ย 24 ชั่วโมงไหม,ธารา ตั้งคำถามต่อไปอีกว่า รู้ไหมว่าประเทศไทยมีวิสัยทัศน์ อากาศสะอาดเพื่อเราทุกคน (Safe Air for All) ที่ตั้งไว้ในร่างแผนยุทธศาสตร์การจัดการคุณภาพอากาศ 20 ปี สวยหรู ดูดี แต่,ตัวชี้วัดและค่าเป้าหมายการจัดการคุณภาพอากาศ ที่ระบุไว้ในร่างแผนยุทธศาสตร์กลับละเลยตัวชี้วัดสำคัญที่ประเทศไทยยังอยู่ในระดับแย่ นั่นคือ ความเข้มข้นของฝุ่นละอองขนาดเล็กไม่เกิน 2.5 ไมครอน (PM2.5) ในพื้นที่เมือง ทั้งที่ๆสถานการณ์คุณภาพอากาศในส่วนของสารมลพิษทางอากาศหลัก (Criteria Pollutants) ที่ระบุไว้ในบทที่ 2 ระบุชัดเจนว่า จากการติดตามตรวจสอบพบว่า ปริมาณ PM2.5 ในหลายพื้นที่มีแนวโน้มเพิ่มขึ้นอย่างต่อเนื่องและมีค่าเกินเกณฑ์มาตรฐาน,ประเด็นสำคัญที่ตกหล่นในร่างแผนยุทธศาสตร์นี้คือการเชื่อมโยงกฎหมาย นโยบาย กลไกการแปลงแผนและขับเคลื่อนยุทธศาสตร์เข้ากับผลกระทบด้านสุขภาพจากมลพิษทางอากาศการวิเคราะห์ข้อมูลเกี่ยวกับแหล่งกำเนิดมลพิษทางอากาศในร่างแผนยุทธศาสตร์นั้นยังไม่ครอบคลุม ฯลฯ,นับรวมไปถึงเพิ่มเป้าหมายการลดอัตราการเสียชีวิตก่อนวัยอันควรจากมลพิษทางอากาศให้เป็นตัวชี้วัดในแผนยุทธศาสตร์ให้ชัดเจนกำหนดมาตรการการดำเนินการให้บรรลุเป้าหมายอาเซียนปลอดหมอกควัน HAZE-FREE 2020 อย่างชัดเจนและเป็นรูปธรรม,เราได้เริ่มแล้ว แต่มีเรื่องที่ต้องทำต่ออีกมากเพื่อเป้าหมายสุดท้าย ขออากาศดีคืนมา.
ขยายความน่าสะพรึงไปกับ PM2.5 หัวเรื่อง ฝุ่นละอองขนาดไม่เกิน 2.5 ไมครอน (PM2.5) จากโรงไฟฟ้าถ่านหินคือภัยคุกคามสุขภาวะของคนไทย
PM2.5,ฝุ่นละออง,โรงไฟฟ้าถ่านหิน,ฝุ่นขนาดเล็ก,สกู๊ปหน้า1,สุขภาพ